Sociologul Alin Tomuș: „Participarea la vot este, fără îndoială, un indicator al sănătății democrației”
Sociologul Alin Tomuș a afirmat, într-o emisiune de la Radio Unirea FM pe tema importanței prezenței cetățenilor la vot, în contextul apropiatelor alegeri locale și europarlamentare din 9 iunie, că participarea la vot este, fără îndoială, un indicator al sănătății democrației.
„Cu siguranță, indicatorul participării la vot și al capacității populației de a se exprima cu privire la reprezentanții pe care urmează să-i aleagă este un barometru, este un indicator care ne va arăta cât de sănătoasă este democrația noastră. El ne va arăta în fapt relația între mediul politic/administrativ și comunitățile în care se produc astfel de alegeri”, a explicat sociologul Alin Tomuș.
Acesta a opinat că în duminica alegerilor comunitatea din Alba se va mobiliza la vot. „9 iunie reprezintă în mod cert o zi importantă, mai ales că în această zi se va decide ce se va întâmpla în următorii pattru ani. Campania electorală pare să fie una dintre cele mai interesante din șirul de campanii pe care le-am trăit până în acest moment.
Este greu să estimăm acum participarea în mod real la scrutin, dar, urmărind sondajele de opinie și punctele de vedere ale oamenilor cu expertiză care se exprimă în această zonă, rezultă că participarea nu va fi spectaculoasă. Să nu uităm, însă, zicala conform căreia cămașa este mai aproape de piele decât haina, o vorbă potrivită în cazul impactului alegerilor locale în comunitate.
Cred, prin urmare, că la nivelul comunității noastre oamenii se vor mobiliza la vot”, a precizat Alin Tomuș.
Secțiune Știri sub articolul principal
Urmăriți Ziarul Unirea și pe GOOGLE ȘTIRI
Știri recente din categoria Opinii - Comentarii
28 mai: Memorandumul Transilvaniei. Liderii românilor din Transilvania prezintă petiția împăratului Austro-Ungariei Franz Josef Memorandumul a reprezentat o petiţie semnată de liderii românilor din Transilvania şi adresată în 1892 împăratului austro-ungar Franz Joseph. Acesta prezenta consecinţele instaurării dualismului austro-ungar şi cuprindea principalele revendicări ale românilor transilvăneni, printre care se număra recunoaşterea drepturilor politice şi confesionale. […]
Secțiune Articole Similare
-
Opinii - Comentariiacum 3 zile
-
Actualitateacum 5 zile
-
Opinii - Comentariiacum 2 zile
-
Curier Județeanacum 2 zile
-
Ştirea zileiacum 3 zile
-
Sportacum 3 zile